Проект!

# Д О Г О В О Р

№ …………………………………

Днес ……….2015 г. в гр. Габрово между:

**ОБЩИНА ГАБРОВО**, с адрес: гр. Габрово 5300, пл. „Възраждане” № 3, ЕИК 000215630, представлявана от Таня Венкова Христова - Кмет на Община Габрово, наричана за краткост **ВЪЗЛОЖИТЕЛ**, от една страна,

и

**................................,** адрес: ...................................................................................... ЕИК ....................................., представлявано от ..................................................................... – .................., наричан за краткост **Изпълнител**,

на основание чл.101е от ЗОП, във връзка с проведена процедура за възлагане на обществена поръчка по Глава осем ”а”, с предмет: **„Избор на оператор за предоставяне на мобилни телефонни услуги за нуждите на Община Габрово и второстепенни разпоредители с бюджет”,** се сключи настоящия договор:

**І. ПРЕДМЕТ НА ДОГОВОРА**

**Чл.** 1. (1) Възложителят възлага, а Изпълнителят приема да предоставя мобилни телефонни услуги чрез свои обществени мобилни наземни мрежи по стандарти GSМ и UMTS с национално покритие за нуждите на Община Габрово и второстепенни разпоредители с бюджет (наричани за краткост в Договора „Услугите” или „Услугата”), съгласно Общи условия на Изпълнителя, наричани по - долу за краткост „Общите условия”, Техническо задание /Приложение № 2/, както и Ценовата оферта на Изпълнителя /Приложение № 1/.

(2) Изпълнителят предоставя Услугите, предмет на този Договор, като доставя на Възложителя СИМ карти, съгласно Списък на номерата на СИМ картите, ползвани от Възложителя, предаден на Изпълнителя при сключване на настоящия договор, както и допълнително предоставените такива.

**ІІ. МЯСТО И СРОК НА ИЗПЪЛНЕНИЕ**

**Чл. 2.** Мястото на изпълнение на възложените с настоящия Договор Услуги е територията на Република България и чужбина при предоставяне на услугата „роуминг”.

**Чл. 3.** Срокът за извършване на Услугите е 24 (двадесет и четири) месеца, считано от датата на сключване на настоящия Договор.

**III. КАЧЕСТВО**

**Чл. 4.** Предоставянето на Услугите от Изпълнителя при условията на настоящия Договор следва да бъде осъществявано в съответствие с изискванията, заложени в Разрешението на Изпълнителя за осъществяване на обществени електронни съобщения чрез мобилни наземни мрежи (GSM и UMTS).

**IV. ЦЕНА**

**Чл. 5. (1)** Общата стойност на договора за целия период е до **66 000 лв. /шестдесет и шест хиляди лева/ без ДДС или** . **79200** (седемдесет и девет хиляди и двеста) **лв. с ДДС.**

**(2)**Цените на услугите се формират на основание утвърдените тарифи на Изпълнителя и при посочените в настоящия Договор условия, съгласно представената Ценова оферта /Приложение № 1/, неразделна част от Договора.

**(3)** Цената по ал. 1 включва всички разходи на Изпълнителя за изпълнението на Услугите, предмет на настоящия Договор.

**(4)** Договорените цени не подлежат на промяна, освен в случаите, когато ОПЕРАТОРЪТ формира по-ниски цени на услугите или други, по-изгодни за ПОТРЕБИТЕЛЯ общи условия.

**(5)** В случаите по ал. 4 ОПЕРАТОРЪТ се задължава в 10-дневен срок от влизане в сила на новите условия да уведоми писмено ПОТРЕБИТЕЛЯ и да представи новите си утвърдени тарифи с оглед предоговаряне на ценовите условия по Договора, съгласно чл. 43, ал.2 б.“г“ от Закона за обществените поръчки (намаляване на договорените цени).

**V. НАЧИН НА ПЛАЩАНЕ**

Чл. 6. (1) ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ предоставените през съответния месец мобилни телефонни услуги съобразно представената Ценова оферта /Приложение № 1/ на ИЗПЪЛНИТЕЛЯ веднъж месечно в срок до 30 дни, след представяне на фактури и обобщена месечна справка на всяка една от структурите, присъединени към Договора, двустранно подписани от представител на ИЗПЪЛНИТЕЛЯ и на ВЪЗЛОЖИТЕЛЯ.

(2) Фактурите и обобщените справки следва да бъдат представени на ВЪЗЛОЖИТЕЛЯ между 1-во и 10-то число на месеца, следващ извършването на услугата.

**(3)** Във фактурата по ал. 2 се посочват броят, видът и цените на предоставените и ползвани от Възложителя Услуги за съответния месец.

**(4)** Стойността на издадените фактури, се заплаща чрез превод на дължимите суми по посочена от **изпълнителя**  банкова сметка, от получателите на услугата – Община Габрово и второстепенните разпоредители с бюджет, присъединени към Договора.

#### VІ. ГАРАНЦИЯ ЗА ИЗПЪЛНЕНИЕ

**Чл. 7 (1)** Гаранцията за изпълнение на договора е **5 %** от стойността на договора (без ДДС), представена в една от формите по чл. 60 от ЗОП (банкова или парична). Паричната гаранция се внася по сметка на Община Габрово IBAN: ВG52STSA93003305016910 в банка ДСК АД гр.Габрово, BIC код STSABGSF.

**(2)** Гаранцията за изпълнение или остатъкът от нея след усвоени суми за неустойки се освобождава **в едномесечен срок** след прекратяване на договора.

**(3)** Гаранцията за изпълнение или части от нея се усвоява от Възложителя при дължими суми за неустойки.

**(4)** Гаранцията за изпълнение се задържа от Възложителя, ако в процеса на неговото изпълнение възникне спор между страните, който е внесен за решаване от компетентен съд.

**(5)** В случаите по ал. 2 Възложителят освобождава гаранцията за изпълнение, без да дължи лихви за периода, през който средствата са престояли при него.

**VIІ. ПРАВА И ЗАДЪЛЖЕНИЯ НА СТРАНИТЕ**

**Чл. 8**. **ИЗПЪЛНИТЕЛЯТ** се задължава:

8.1.Да запази номерата на **ВЪЗЛОЖИТЕЛЯ**.

8.2.Да предостави на **ВЪЗЛОЖИТЕЛЯ** абонаментни SIM-карти, за включване към своята мобилна клетъчна мрежа, по стандарт GSM, след заявка, по видове абонаментни планове, зададени от **ВЪЗЛОЖИТЕЛЯ**, съгласно нуждите и потребностите на различните абонати в Корпоративната група, за срока на договора.

8.3.Да предоставя, по необходимост на **ВЪЗЛОЖИТЕЛЯ** допълнителни SIM-карти, със срок на действие, съответстващ на сключения договор.

8.4.Да предоставя възможност за смяна на тарифните планове според необходимостта на **ВЪЗЛОЖИТЕЛЯ.**

8.5.Да прекратява действието на SIM-карти по желание на **ВЪЗЛОЖИТЕЛЯ**;

8.6.Да включи в една корпоративната група всички предоставени абонаменти (SIM-карти) по точка 8.2 и 8.3 и разговорите между абонатите в корпоративната група да са безплатни и без лимит.

8.7.Да предостави първоначално тарифиране на разговорите максимум 60 сек., а след достигане на 60 сек. на всяка секунда.

8.8.Да предостави възможност за включване към корпоративната група по т. 8.2 на посочени от **ВЪЗЛОЖИТЕЛЯ** служители, притежаващи лични SIM-карти, при преференциални ценови условия, като разходите бъдат за тяхна сметка.

8.9.По указания на **ВЪЗЛОЖИТЕЛЯ** да извършва ограничения на възможностите за избиране на направления от абонатите на корпоративната група.

8.10.Да предоставя на **ВЪЗЛОЖИТЕЛЯ** справки за проведени разговори на абонатите по направления, време и стойност.

8.11.По указание на **ВЪЗЛОЖИТЕЛЯ** да активира и деактивира услугата Роуминг за определени абонати.

8.12.Да издава дубликат на открадната или загубена карта.

8.13.Да предоставя услугата „мобилен интернет” на подадени от **ВЪЗЛОЖИТЕЛЯ** номера и предоставяне на услугата „мобилен интернет” при необходимост на допълнително подадени номера.

8.14.Да предостави безплатен мобилен апарат за всяка SIM - карта на **ВЪЗЛОЖИТЕЛЯ**, съгласно тарифния план на конкретния номер.

8.15.Да предостави преференциални оферти за закупуване на мобилни апарати за нуждите на служителите на Община Габрово.

8.16.Да предостави Blackberry услугата за номера предлагани от **ВЪЗЛОЖИТЕЛЯ**.

8.17. Да предостави на Възложителя действащите Общи условия към датата на подписване на договора. При промяна и/или допълнение през срока на договора, Изпълнителят предоставя същите на Възложителя в 10-дневен срок от влизането им в сила.

**Чл. 9. (1)** **ИЗПЪЛНИТЕЛЯТ** се задължава да изпълни задълженията си по настоящия Договор качествено и в определените срокове в съответствие с действащата нормативна уредба в Република България, както и с условията и изискванията на **ВЪЗЛОЖИТЕЛЯ** във връзка с възлаганата по този Договор обществена поръчка;

**(2)** **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** необходимите документи и материали, свързани с Договора с необходимото съдържание за използването на Услугата по предназначение, както и да уведомява своевременно упълномощените представители на **ВЪЗЛОЖИТЕЛЯ** за всички промени в статута на дружеството до изтичане срока на Договора.

Чл. 10. **ИЗПЪЛНИТЕЛЯТ** има право:

а) да получи от **ВЪЗЛОЖИТЕЛЯ** необходимото съдействие за изпълнение на Услугата, възлагана с настоящия Договор;

б) да получи договореното възнаграждение при условията и в сроковете на настоящия Договор.

**Чл. 11**. **ВЪЗЛОЖИТЕЛЯТ** се задължава да заплаща в срок сумите, дължими за ползваните по този Договор Услуги по реда и при условията, посочени в същия.

**Чл, 12**. От страна на **ВЪЗЛОЖИТЕЛЯ** контрол по изпълнение на настоящия договор, вкл. осъществяване на връзка с представители на **ИЗПЪЛНИТЕЛЯ** и подписване на приемо-предавателни протоколи и/или други необходими документи, необходими за или свързани с доставянето на Услугите се осъществява от началник отдел ИКТ .

**Чл. 13.** (1)**ВЪЗЛОЖИТЕЛЯТ** се задължава при сключване на договора да предостави на Изпълнителя Списък на номерата на СИМ картите, ползвани от Възложителя, както и данни за издаване на фактури за всяка една от структурите, присъединени към договора.

**Чл. 14.** **ВЪЗЛОЖИТЕЛЯТ** има право:

а) да ползва Услугите, предмет на този Договор, в съответствие с изискванията на Общите условия, настоящия Договор и приложенията към него.

**б)** да осъществява текущ контрол при изпълнение на Договора;

в) по всяко време да получава информация от **ИЗПЪЛНИТЕЛЯ** относно дължимите от него суми за използваните Услуги по настоящия Договор;

г) да иска от **ИЗПЪЛНИТЕЛЯ** да изпълни възложените Услуги и доставки в срок без отклонение от договореното и без недостатъци.

VIIІ. САНКЦИИ И НЕУСТОЙКИ. ОТГОВОРНОСТ.

**Чл. 15.** При виновно неизпълнение на задълженията по настоящия договор **ИЗПЪЛНИТЕЛЯТ** дължи неустойка в размер на 5 % от договореното възнаграждение.

**Чл. 16.** **ИЗПЪЛНИТЕЛЯТ** дължи неустойка в размер на 10% от договореното възнаграждение при неизпълнение на ангажиментите, посочени в чл. 25 и чл. 26 от Раздел ХІ на Договора.

**Чл. 17.** При забава на плащане от страна на Възложителя, същият дължи на Изпълнителя неустойка в размер на законната лихва за всеки просрочен ден.

**ІХ. ПРЕКРАТЯВАНЕ НА ДОГОВОРА**

**Чл. 18**. Настоящият договор се прекратява при следните хипотези:

18.1. с изпълнение на задълженията на страните по него;

18.2. по взаимно съгласие на между Страните, изразено в писмена форма;

18.3. при виновно неизпълнение на задълженията на една от Страните по Договора с 1-месечно писмено предизвестие, отправено от изправната до неизправната Страна;

18.4. по реда на чл. 43 от ЗОП

Чл. 19. ВЪЗЛОЖИТЕЛЯТ може да прекрати договора без предизвестие, когато Изпълнителят:

19.1. не отстрани в разумен срок, определен от Възложителя, констатирани недостатъци.

19.2. не изпълни точно някое от задълженията си по договора.

19.3. бъде обявен в неплатежоспособност или когато бъде открита процедура за обявяване в несъстоятелност или ликвидация.

**X. НЕПРЕОДОЛИМА СИЛА**

**Чл. 20.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

**Чл. 21.** Страната, засегната от непреодолима сила е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

**Чл. 22**. Докато трае непреодолимата сила, изпълнението на задълженията на Страните по настоящия Договор се спира.

**Чл. 23**. Не може да се позовава на непреодолима сила онази Страна, чиято небрежност или умишлени действия и/или бездействия са довели до невъзможност за изпълнение на Договора.

**XІ. КОНФИДЕНЦИАЛНОСТ**

**Чл. 24**. **ИЗПЪЛНИТЕЛЯТ** и **ВЪЗЛОЖИТЕЛЯТ** се съгласяват да считат за конфиденциална всяка информация, получена при или по повод изпълнението на настоящия Договор.

**Чл. 25**. **ИЗПЪЛНИТЕЛЯТ** няма право без предварителното писмено съгласие на **ВЪЗЛОЖИТЕЛЯ** да разкрива по какъвто и да е начин и под каквато и да е форма Договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен с оглед целите на изпълнението на Договора.

**Чл. 26.** **ВЪЗЛОЖИТЕЛЯТ** гарантира конфиденциалност при използването на предоставени от **ИЗПЪЛНИТЕЛЯ** документи и материали по Договора, като не ги предоставя на трети лица.

**XІІ. ОБЩИ УСЛОВИЯ**

**Чл. 27**. Настоящият Договор влиза в сила от датата на подписването му от Страните по него и има действие до изтичане на уговорения в чл. 3 от Договора срок.

**Чл. 28**. За неуредените в настоящия Договор въпроси ще се прилагат разпоредбите на *Общите условия* на Изпълнителя и останалите приложения, както и разпоредбите на действащо законодателство.

**Чл. 29.** Всеки спор относно съществуването и действието на настоящия Договор или във връзка с него или неговото нарушаване, включително споровете и разногласията относно действителността, тълкуването, прекратяването, изпълнението или неизпълнението му, ще се уреждат от Страните по взаимно споразумение. При непостигане на съгласие, спорът ще се отнася за разрешаване пред компетентния съд в Република България.

-

Настоящият договор се състави и подписа в **три** еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от настоящият договор са:

Приложение № 1 - Ценова Оферта на Изпълнителя

Приложение № 2 - Техническо задание

**ВЪЗЛОЖИТЕЛ: ИЗПЪЛНИТЕЛ:**

**ТАНЯ ХРИСТОВА**

*Кмет на Община Габрово*

Главен счетоводител:

/........................................./

Юрисконсулт:

/............................................/